Ruska moda u New Yorku
Jedna od najpopularnijih ruskih modnih dizajnerki otvorila je svoju prvu trgovinu u Sjedinjenim Državama
Kira Plastinina se čini kao tipična petnaestogodišnjakinja. Zanimaju je odjeća, šminka, škola, zabava, kaže da voli mobilne telefone i poznate ličnosti. No, ona je po nečem vrlo različita. Kira ima lanac trgovina odjeće za mlade koji je dobio ime po njoj. Njen otac, moskovski multimilijarder Sergei Plastinin, prepoznao je talent i entuzijazam njegove kćeri za modni dizajn. Uložio je milijune dolara kako bi otvorio 40-ak trgovina u Rusiji, te nekoliko u Kazahstanu i Ukrajini. A sada i prvu od, kako kaže, mnogih u Sjedinjenim Državama. Nervozna i ushićena Kira presjekla je vrpcu na ulazu u svoju trgovinu u njujorškom SOHO-u. Pitamo je kako je započeo ovaj san: "Uvijek sam volila crtati i kreirati. Kad sam bila mala roditelji su me često pitatli što to radim, a ja bih odgovarala da radim domaći rad. Kad bi me nastavili propitivati, rekla bi im da stvarno crtam. Puno putujem, i mnoge moje inspiracije dolaze s ulica, gdje srećem lijepo odjevene žene. U mojoj kolekciji puno je haljina i ženskih stvari. Ovo je stvarno sretan dan za mene". Otvaranje je bilo veliko. No, u zemlji koja trenutno prolazi kroz ekonomsku krizu, jeli ovo bila dobra odluka i dobro vrijeme. David Moir iz modnog časopisa Womens Wear Daily kaže: "U ovom sektoru postoji dosta konkurencije. Ali zbog jedinstvenog stila, budući je ona tako mlada dizajnerica, i uz to je i Ruskinja, mislim da će biti puno znatiželje od samog početka". Trgovina je puna blještavila, glasne glazbe i odjeće koja je moderna i umjerenih cjena. Mnogi stručnjaci mode za mlade daju Kiri pozitivne ocjene. Jane Keltner, iz časopisa Teen Vogue kaže: "Mislim da je dosta ambiciozna, što je jako važno u modnoj industriji. Ona voli modu i to se vidi na odjeći koju kreira. Ima duha, a mladi ljudi uvijek traže nešto novo. Rusija je jedno ogromno, neiskorišteno tržište. Sva velika imena odlaze tamo i otvaraju trgovine, te mislim da je logično da će ljudi biti zainteresirani da vide što dolazi iz Rusije". Jane Kelter misli da bi Kira trebala biti uspješna, te dodaje da mladi ljudi ne razmišljaju previše o ekonomskim prilikama i recesiji. Oni razmišljaju o novoj jakni, torbici ili košulji, dakle stvarima koje će im pomoći da se osjećaju bolje i istovremeno pokazati njihov modni stil. No pravi test bit će reakcije potrošača. Sa samo 15 godina, Kira Plastinina već je postigla puno...otvorila je prvu trgovinu u Sjedinjenim Državama, i stekla slavu u svojoj domovini. I već je na pragu da postane sljedeće veliko ime u svijetu mode.